Молиер
Из „Училище за мъже“

Превод от френски: Кирил Кадийски, 1999

chitanka.info

Ергаст

Съпрузи и бащи, от ревност полудели,

така се трудят, че любовникът печели.

Не съм бил никога любовник всепризнат,

най-малко бива ме за тоя занаят,

но аз съм служил и при лъвове и зная,

най-много радваха се те, ако накрая

мъжът излезеше ревнивец и — разбрал —

веднага бързаше да вдигне в тях скандал.

Отявлен дебелак, той вече няма мира,

без съвест и без срам жена си шпионира

и горд от титлата си на законен мъж

пред ухажора я ругае неведнъж.

Това, разбира се, открива по-голяма

възможност — колко е обидената дама

да утеши човек, и то така добре,

че скоро и плода желан да обере…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.